बीबीसी नेपाली सेवासंग कुरा गर्दै सइदले ब्रिटिश कल्याणकारी संस्थाहरु अहिले थप साढे तीन लाख मानिसहरुकालागि आवास निर्माण गर्ने काममा जुटिरहेको बताए। "उदाहरणकालागि ब्रिटिश रेडक्रसले कामकालागि खाद्यान्न कार्यक्रम अन्तर्गत झण्डै दुई हजार परिवारहरुलाई उनीहरुका भत्किएका घरहरुको भग्नावशेष सफा गर्न सघाएको छ। क्रिश्चियन एडले दुई हजार भन्दा बढी परिवारहरुको जीवनस्तर सुधार्न काम गरेको छ। प्लान इन्टरन्याशनलले झण्डै आठ हजार परिवारलाई सुरक्षित निर्माण विधिलगायतका विषयमा तालीम दिएको छ।
